Martin Samuelsen

Martin Samuelsen (født 17. april 1997) er en norsk fotballspiller som spiller for FK Haugesund.

Han har spilt 34 kamper på alderbestemte landslag og 3 kamper på seniorlandslaget.

Klubbkarriere 
Samuelsen skrev proffkontrakt for den engelske klubben sommeren 2015. Han kom da fra akademiet til Manchester City FC hvor han spilte for deres juniorlag der han var mellom 2010 og 2015. Samuelsen beskrives som en teknisk spiller med gode finteferdigheter og avslutningsegenskaper med begge beina. Samuelsen er oppfostret i Sportsklubben Djerv 1919. Han hadde en liten svipptur innom  før det ble innsjekk på ungdomsakademiet til Manchester City i 2010.

Samuelsen fikk debuten sin for West Ham United FC i en treningskamp mot Peterborough United der han også scoret sitt første mål for London-klubben. Etter den gode prestasjonen ble Martin tatt ut i til Europaligakampen mot Birkirkara FC fra Malta. Han ble tildelt draktnummer 42. West Ham United FC-manager Slaven Bilić hadde gitt han antydninger om spilletid i forkant og Martin kom inn for Morgan Amalfitano i det 59. minutt og 18-åringen debuterte offisielt foran 33 048 tilskuere på Boleyn Ground.

Etter den innledende suksessen hos West Ham, slet Samuelsen med å få tillit på Premier League-laget. For at han skulle få spilletid på best mulig nivå, ble han lånt ut til Peterborough, så Blackburn Rovers FC, på nytt til Peterborough og til slutt til Burton Albion FC. Det første utlånet var svært vellykket, men senere gikk det tråere. Høstsesongen 2018/2019 spilte han på utlån for VVV-Venlo i den nederlandske Eredivisie. 20. februar 2019 ble han lånt ut til FK Haugesund frem til 30. juni 2019. 25. juni 2019 ble låneavtalen forlenget ut sesongen 2019.

16. januar 2020 skrev han under en to og et halvt års kontrakt med Hull City AFC. I februar 2021 dro han på lån til danske Aab. 1. juli 2021 kjøpte Haugesund ham fra Hull for en ukjent sum.

Landslaget 
1. juni 2016 fikk han sin første landskamp for  mot Island. 11. oktober 2016 scoret Samuelsen sitt første mål på landslaget i 4-1 seieren hjemme mot San Marino.

Meritter 
 Årets fotballtalent i 2016

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for West Ham United FC
Fotballspillere for Peterborough United FC
Fotballspillere for Blackburn Rovers FC
Fotballspillere for Burton Albion FC
Fotballspillere for VVV-Venlo
Fotballspillere for FK Haugesund
Fotballspillere for Hull City AFC
Fotballspillere for Aalborg BK
Norske fotballspillere i England
Norske fotballspillere i Nederland
Norske fotballspillere i Danmark
Personer fra Haugesund kommune